Beeste op ongelukstoneel geslagFoto: @GTP_Traffstats op Twitter. Volgens die Nasionale Dierebeskermingsvereniging (DBV) het ŉ groep mense op die beeste, wat daarin kon slaag om hulself te bevry, toegesak. Talle van die diere is ernstig beseer in die ongeluk. “Hulle bedoeling was om vleis van die lewende diere af te kap. Van die diere kon nie ontsnap nie en is deur die groep mense gesteel of opgekap.” Volgens die DBV was die polisie, brandweer en ander reddingseenhede op die toneel om die skare te beheer en die beeste wat nog in die wrak vasgekeer was, te bevry. Die beeste wat nie gered kon word nie is op die toneel geslag. Die bestuurder van die vragmotor is volgens berigte ernstig beseer.